Η **Παγκόσμια Ημέρα Νεολαίας** είναι μια ημέρα ευαισθητοποίησης που έχει οριστεί από τα Ηνωμένα Έθνη. Σκοπός της ημέρας είναι να επιστήσει την προσοχή σε ένα σύνολο πολιτιστικών και νομικών ζητημάτων που αφορούν τη νεολαία. Η πρώτη Παγκόσμια Ημέρα Νεολαίας γιορτάστηκε στις 12 Αυγούστου 2000.

Ιστορικό
--------

Η Παγκόσμια Ημέρα Νεολαίας γιορτάζεται κάθε χρόνο στις 12 Αυγούστου. Θεσπίστηκε να επιστήσει την προσοχή των κρατών και άλλων φορέων σε ζητήματα που αφορούν τη νεολαία παγκοσμίως. Αυτήν τη μέρα, πραγματοποιούνται στα κράτη-μέλη συναυλίες, εργαστήρια, πολιτιστικές εκδηλώσεις και συναντήσεις με εθνικούς και τοπικούς κυβερνητικούς αξιωματούχους και οργανώσεις νεολαίας σε όλο τον κόσμο. Η Παγκόσμια Ημέρα Νεολαίας καθιερώθηκε από τη Γενική Συνέλευση του Οργανισμού Ηνωμένων Εθνών το 1999 με την έγκριση του Ψηφίσματος 54/120.

Το θέμα της Παγκόσμιας Ημέρας Νεολαίας για το 2014 ήταν Νεολαία και Ψυχική Υγεία, ενώ το 2015, ήταν το Νεολαία και Πολιτική Συμμετοχή. Το θέμα της Παγκόσμιας Ημέρας Νεολαίας 2016 ήταν «Ο δρόμος προς το 2030: Εξάλειψη της φτώχειας και επίτευξη βιώσιμης κατανάλωσης και παραγωγής». Για το 2017, το θέμα της Παγκόσμιας Ημέρας Νεολαίας ήταν "Η Νεολαία Χτίζει την Ειρήνη", ενώ το 2018 ήταν «Ασφαλείς Χώροι για Νεολαία» αναγνωρίζοντας τη συμβολή των νέων στην πρόληψη των συγκρούσεων, την υποστήριξη της ένταξης, την κοινωνική δικαιοσύνη και τη διατήρηση της ειρήνης. Για το 2019, το θέμα της Παγκόσμιας Ημέρας Νεολαίας ήταν «Μετασχηματίζοντας την Εκπαίδευση» για να γίνει η εκπαίδευση χωρίς αποκλεισμούς και προσβάσιμη για όλους τους νέους. Και το 2020, το θέμα ήταν «Δέσμευση νέων για παγκόσμια δράση». Το θέμα για το 2021 IYD είναι «Μεταμορφώνοντας τα συστήματα τροφίμων: Καινοτομία των νέων για την ανθρώπινη και την πλανητική υγεία» Το θέμα για το 2022 είναι «Αλληλεγγύη ανάμεσα στις γενεές: Δημιουργώντας έναν κόσμο για όλες τις ηλικίες», ενώ το 2023 είναι «Πράσινες δεξιότητες για τη νεολαία: Προς έναν βιώσιμο κόσμο».

Συναφείς εκδηλώσεις
-------------------

 Λογότυπο της Παγκόσμιας Ημέρας Νεολαίας 2013
Κάθε Ημέρα Νεολαίας συνδέεται με μια σειρά από εκδηλώσεις σε όλο τον κόσμο. Για παράδειγμα:

* Διεθνές Συνέδριο Νεολαίας 2013: πραγματοποιήθηκε στις 10–11 Αυγούστου 2013, πριν από την Παγκόσμια Ημέρα Νεολαίας στις 12 Αυγούστου. Αυτό το συνέδριο περιλάμβανε ομιλητές από διάφορες χώρες και τομείς, ενώ ακολούθησαν τελετή απονομής βραβείων για νέους και συζητήσεις.
* Παγκόσμιο διαδικτυακό σεμινάριο (webinar) με πληροφορίες και στοιχεία για την ανταλλαγή ιδεών σχετικά με την αειφόρο ανάπτυξη και τους νέους. Μεταξύ άλλων, αναφέρθηκαν απόψεις διεθνών οργανισμών, κρατών και νέων επιστημόνων που ειδικεύονται στο θέμα.

Δείτε επίσης
------------

* Ημέρα Νεολαίας

Παραπομπές
----------

1. ↑  «International Youth Day 2021: Theme, Quotes, History & Celebrations». *S A NEWS* (στα Αγγλικά). 12 Αυγούστου 2021. Ανακτήθηκε στις 12 Αυγούστου 2021.
2. ↑  «Παγκόσμια Ημέρα Νεολαίας: «Δέσμευση νέων για παγκόσμια δράση»». 12 Αυγούστου 2020. Ανακτήθηκε στις 21 Αυγούστου 2023.
3. ↑  «12η Αυγούστου: Παγκόσμια Ημέρα Νεολαίας» (PDF). *Ελληνικός Ερυθρός Σταυρός*. 12 Αυγούστου 2021.
4. ↑  «International Youth Day, 12 August». *www.un.org* (στα Αγγλικά). Ανακτήθηκε στις 7 Φεβρουαρίου 2017.
5. ↑  «International Youth Day, 12 August». *www.un.org* (στα Αγγλικά). Ανακτήθηκε στις 6 Αυγούστου 2017.
6. ↑  «International Youth Day». *www.un.org/*. United Nations. Αρχειοθετήθηκε από το πρωτότυπο στις 12 Αυγούστου 2021. Ανακτήθηκε στις 12 Αυγούστου 2021.
7. ↑  Nations, United. «International Youth Day». *United Nations* (στα Αγγλικά). Ανακτήθηκε στις 1 Αυγούστου 2023.
8. ↑  «Παγκόσμια Ημέρα Νεολαίας 2023: Πράσινες Δεξιότητες Για Ένα Βιώσιμο Μέλλον». *trekking.gr*. Ανακτήθηκε στις 21 Αυγούστου 2023.
9. ↑  «International Youth Day 2023 "Green Skills For Youth: Towards A Sustainable World" | Division for Inclusive Social Development (DISD)». *social.desa.un.org*. Ανακτήθηκε στις 21 Αυγούστου 2023.

Εξωτερικοί σύνδεσμοι
--------------------

* Διεθνής Ημέρα Νεολαίας (Ηνωμένα Έθνη)